Klumme: Moderne mennesker

'Moderne mennesker' er Politiken Kulturs klumme om at være menneske i tiden.

Den skrives på skift af professor og forfatter Svend Brinkmann og forfatter Katrine Marie Guldager.

Svend Brinkmann (f. 1975) er psykologiprofessoren, der udfordrer den positive psykologi og selvhjælpsindustrien. Hans taler tidsånden midt imod med sin opfordring til ikke at vende blikket indad, men udad mod omgivelserne og tage nej-hatten på som forsvar mod alle dem der kræver forandring og omstilling. Bestselleren 'Stå Fast' er udkommet på engelsk under titlen 'Stand firm', så det brinkmannske budskab om fællesskab i stedet for individualistisk selvrealisering som vejen til det gode liv er for længst på vej ud i verden. Svend Brinkmann har været fast anmelder på Politiken af faglitteratur om psykologi med mere siden 2012

Katrine Marie Guldager (f. 1966) debuterede i 1994 og har siden skrevet en lang række romaner, digte og noveller. Hun tilbragte tre år i Afrika som barn og er vokset op i et bofællesskab i Hillerød. Hun har et skarpt blik for den måde, som samfundsudviklingen slår ind i familielivet og har med sin Køgekrønike i seks bind skildret udviklingen fra Anden Verdenskrig til nu. Senest har hun udgivet endnu et familiedrama, nemlig romanen 'En uskyldig familie'. Guldager er cand.phil i dansk og tidligere elev på Forfatterskolen.

Læs alle de tidligere 'Moderne mennesker'-klummer ved at klikke her

Vis mere